కంప్యూటర్ ఆర్కిటెక్చర్

కంప్యూటర్ సైన్స్ లేదా కంప్యూటర్ ఇంజనీరింగ్ లో కంప్యూటర్ ఆర్కిటెక్చర్  అంటే విడి భాగాల నుండి కంప్యూటర్ ను ఎలా నిర్మించాలో తెలిపే వివరణ. ఇది ఒక్కోసారి నిజజీవితంలో కంప్యూటర్ ఎలా నిర్మిస్తారు అనే వివరాల కన్నా ఉన్నత స్థాయి వివరణ కావచ్చు. ఇంకా వివరాలలోకి వెళితే ఇందులో ఇన్‌స్ట్రక్షన్ సెట్ ఆర్కిటెక్చర్ డిజైన్, మైక్రోఆర్కిటెక్చర్ డిజైన్, లాజిక్ డిజైన్, ఇంప్లిమెంటేషన్ కు సంబంధించిన వివరాలు కూడా ఉండవచ్చు.

 చరిత్ర 
మొట్టమొదటి కంప్యూటరు ఆర్కిటెక్చర్ గురించిన వర్ణన ఛార్లెస్ బాబేజ్, అడా లవ్‌లేస్ మధ్యన అనలిటికల్ ఇంజన్ గురించి జరిగింది. తర్వాత, కంప్యూటర్ ఆర్గనైజేషన్ మరియు ఆర్కిటెక్చర్ను 1945లో జాన్ వాన్ న్యూమాన్ పరిచయం చేశారు. ఈ ఆర్కిటెక్చర్‌లో కంప్యూటర్ వ్యవస్థను కొన్ని ఫంక్షనల్ యూనిట్లుగా విభజించారు, అవి పరస్పరం సహకరించి వివిధ పనులను నిర్వహించగలవు.

 నిర్వచనం 
కంప్యూటర్ ఆర్కిటెక్చర్ కంప్యూటర్ నిర్మాణంలో పనితనం, సామర్థ్యం, విశ్వసనీయత, ఖర్చు మొదలైన వాటిని ఎలా సమతుల్యం చేసుకోవాలో చెబుతుంది. ఇన్‌స్ట్రక్షన్ సెట్ ఆర్కిటెక్చర్ డిజైన్ దీనికి ఒక ఉదాహరణగా చెప్పుకోవచ్చు. సంక్లిష్టమైన ఇన్‌స్ట్రక్షన్ సెట్ ఆర్కిటెక్చర్ డిజైన్ వలన ప్రోగ్రామర్లు తక్కువ స్పేస్ ను తీసుకునే కోడ్ రాయగలరు ఎందుకంటే ఒకే ఇన్‌స్ట్రక్షన్ అనేక చిన్న ఇన్‌స్ట్రక్షన్లు చేసే పనిని ఒకేసారి చేయగలదు. కానీ వాటిని నెరవేర్చడానికి కంప్యూటర్ ఎక్కువ సమయం తీసుకుంటుంది.

 మూలాలు 

వర్గం:కంప్యూటరు శాస్త్రం